钦定古今图书集成/明伦汇编/官常典/第761卷 > 程必进〈子矩〉
## 钦定古今图书集成/明伦汇编/官常典/第761卷 > 程必进〈子矩〉

按《松阳县志》：“必进号景云。少敏妙，孝德性成。父疾，忧
色日夜不倦。疾愈，乃解带舞象。登庠读书，益淹贯㧞
贡。甲申之变，闻南主切实求贤，赴南都，除赣州训导。
明年孟夏，州城被围，必进喟然曰：‘青毡岂无官守？夫
君父大义，难逃天地，誓必死报国耳’！城守坚壁四阅
月，城陷，必进怡然曰：‘临难毋苟免，得与封疆俱亡，幸
矣’！”遂冠带南拜，赴水死。子矩泣曰：“父死忠，子乌可忘
孝？”次日亦死。侄万悦拾尸骨以归。